
PROTOCOL DE COLABORARE
ÎNCHEIAT ÎNTRE

MUNICIPIUL TIMIȘOARA 
ȘI
DIRECȚIA GENERALĂ A POLIȚIEI LOCALE TIMIȘOARA



PRIVIND APLICAREA PLANULUI DE ACȚIUNE COMUNĂ PRIVIND CALITATEA AERULUI ȘI GESTIONAREA DEȘEURILOR ABANDONATE ÎN MUNICIPIUL TIMIȘOARA





   





	I. Principii generale
	În conformitate cu:
· OUG nr. 195/2005 privind protecția mediului, cu modificările și completările ulterioare;
· LEGE nr. 104 /2011 privind calitatea aerului înconjurător;
· OUG nr. 92/2021 privind regimul deșeurilor, cu modificările și completările ulterioare;
· Ordonanța Guvernului nr. 2/2001 privind regimul juridic al contravențiilor;
· LEGE nr. 155 din 12 iulie 2010 (**republicată**) a Poliției Locale;
· HCL 371/2007 privind constatarea și sancționarea contravențiilor pe teritoriul municipiului Timișoara, cu modificările și completările ulterioare;
· Hotărârea Consiliului Local al Municipiului Timișoara nr. 320/2022 privind aprobarea Regulamentului privind gestionarea deșeurilor din construcții și demolări în Municipiul Timișoara;
· Hotărârea Consiliului Local al Municipiului Timișoara nr. 333/2022 privind aprobarea Regulamentului privind stabilirea măsurilor de protecția mediului în timpul executării lucrărilor de construcții în Municipiul Timișoara,

	II. Părțile semnatare
	Prezentul protocol de colaborare privind aplicarea planului de acțiune comună privind calitatea aerului și gestionarea deșeurilor abandonate în Municipiul Timișoara, denumit în continuare ”Protocol”, are ca obiect colaborarea între MUNICIPIUL TIMIȘOARA, cu sediul în Timișoara, B-dul C.D. Loga, nr. 1, jud Timiș, reprezentată prin domnul Dominic Fritz, în calitate de Primar și DIRECȚIA GENERALĂ A POLIȚIEI LOCALE, cu sediul în Timișoara, strada Avram Imbroane nr. 54, jud. Timiș, reprezentată prin domnul Hajdu Attila, în calitate de Director General.

 	III. Obiectul protocolului
	Obiectul prezentului protocol îl reprezintă colaborarea interinstituțională pentru aplicarea Planului de acțiune comună privind calitatea aerului și gestionarea deșeurilor abandonate pe raza Municipiului Timișoara.

	IV. Principalele responsabilități ale părţilor semnatare ale Protocolului
	Responsabilitățile părților vizează:
	- realizarea de acțiuni comune privind calitatea aerului, prin identificarea și reglementarea surselor de poluare care creează disconfort zonelor rezidențiale, prin verificarea respectării actelor de reglementare emise din punct de vedere al protecției mediului. Acțiunile comune se vor planifica, organiza și  realiza conform înțelegerii prealabile, reciproce dintre părțile semnatare ale prezentului Protocol.
	- identificarea depozitărilor/abandonărilor de deșeuri prin acțiuni comune având ca scop identificarea proprietarilor de teren pe care sunt constatate acumulări de deșeuri, sau a autorilor abandonului de deșeuri pe domeniul public, după caz.

	V. Direcția Generală a Poliției Locale are următoarele atribuții:
	1. Realizarea de acțiuni comune sau individuale privind calitatea aerului, prin identificarea și reglementarea surselor de poluare care creează disconfort zonelor rezidențiale și aplicarea prevederilor Hotărârilor de Consiliu Local care se aplică atât persoanelor fizice, cât și persoanelor /juridice, în cazul identificării unor neconformități rezultate ca urmare a verificării amplasamentelor.
	2. Identificarea situațiilor referitoare la depozitarea/abandonarea de deșeuri și soluționarea acestor situații prin acțiuni comune sau individuale având ca scop identificarea proprietarilor de teren sau a făptuitorilor, după caz.
	Aplicarea de sancțiuni contravenționale cu măsuri privind eliminarea/valorificarea deșeurilor prin intermediul unui operator economic autorizat și comunicarea de către contravenient către  Direcția Generală a Poliției Locale Timișoara a dovezii îndeplinirii măsurii. 
	3. Participarea la  acțiuni de confiscare a mijloacelor de transport care au fost folosite la săvârșirea unei contravenții, în cazul identificării unor astfel de mijloace de transport și acordarea sprijinului pe tot parcursul desfășurării acțiunii până la predarea mijlocului de transport către un operator economic cu care Poliția Locală are încheiat protocol de colaborare. 
 	Polițiștii locali vor întocmi actele de constatare prin care se va identifica autorul faptei, natura deșeului depozitat/abandonat, mijlocul de transport folosit pentru transportarea acestuia la locul în care a fost depozitat/abandonat, și după caz, vor aplica sancțiunea contravențională. 
	În situațiile în care Direcția Generală a Poliției Locale, prin agenții săi constatatori,  nu are competență pentru soluționarea situațiilor identificate, actele de constatare întocmite la fața locului se vor transmite GNM CJ Timiș.
	Înregistrările video, precum și realizarea de fotografii, de către părți, se va face cu respectarea prevederilor Regulamentului GDPR privind protecția persoanelor fizice în ceea ce privește prelucrarea datelor cu caracter personal și libera circulație a acestora, respectiv nu se vor efectua înregistrări  foto sau video care să permită identificarea facială a persoanelor participante la acțiune. 
	În situația în care Direcția Generală a Poliției Locale identifică terenuri cu  depozitări/abandonări de deșeuri, terenuri care aparțin domeniului public sau privat al Municipiului Timișoara, comunică acest aspect Serviciului Protecția Mediului, Managementul Deșeurilor și Salubrizare din cadrul Primăriei Municipiului Timișoara.

 	VI. Municipiul Timișoara are următoarele atribuții:
	1. Realizarea de acțiuni comune privind calitatea aerului, prin identificarea și reglementarea surselor de poluare care creează disconfort zonelor rezidențiale, verificarea în baza de date a instituției a solicitărilor de eliberare a Autorizației de Construire și/sau Desființare, pentru lucrările care beneficiază de aviz eliberat de Direcția Județeană pentru Cultură Timiș,  precum și asigurarea respectării prevederilor HCL nr. 320/2022 privind aprobarea Regulamentului privind gestionarea deşeurilor din construcţii şi demolări în Municipiul Timişoara, respectiv a prevederilor Hotărârii Consiliului Local al Municipiului Timișoara nr. 333/2022 privind aprobarea Regulamentului privind stabilirea măsurilor de protecția mediului în timpul executării lucrărilor de construcții în Municipiul Timișoara.
	2. Comunică Direcției Patrimoniu, în cazul în care terenurile identificate de personalul Direcției Generale a Poliției Locale, fac parte din domeniul public sau privat al municipiului Timișoara, în vederea luării măsurilor pentru evitarea abandonului de deșeuri pe terenurile respective. 
	3. Salubrizarea locațiilor de pe domeniul public pe care au fost abandonate deșeuri, ca urmare a adreselor emise de Direcția Generală a Poliției Locale, a petițiilor formulate de către cetățeni și a autosesizărilor.


	VII. Modalități de legătură:
	Comunicarea datelor și informațiilor între părți se realizează la solicitarea și/ sau inițiativa părților. Modalitatea de desfășurare a acțiunilor care vor fi întreprinse pentru atingerea  obiectivelor mai sus menționate, se stabilesc  telefonic de către  reprezentanții legali ai instituțiilor nominalizate, conform următoarelor coordonate:
	Din partea Municipiului Timișoara – Administrator public – Matei Creiveanu, nr. tel: 0256/408315, e-mail matei.creiveanu@primariatm.ro. Șef Serviciu Protecția Mediului, Managementul Deșeurilor și Salubrizare – Bobei Camelia, adresă de e-mail: camelia.bobei@primariatm.ro, Șef Birou Avize și Control Mediu – Birda Victor Cătălin, adresă de e-mail: victor.birda@primariatm.ro.
	Din partea Direcției Generale a Poliției Locale Timișoara – Director General – Hajdu Attila, nr. tel/fax 0256-246112, e-mail contact@politialoctm.ro și Șef Serviciu Protecția Mediului Cosmin Strugariu, nr. tel/fax 0256-246112, e-mail contact@politialoctm.ro

	VIII. Dispoziţii finale 
	Prezentul Protocol de colaborare intră în vigoare la data semnării şi este valabil până la data de  ..................................... putând fi extins pe baza unui nou protocol, având caracter obligatoriu pentru structurile părţilor semnatare.
	Prezentul Protocol de colaborare poate fi completat şi modificat numai prin acordul scris al celor două părţi.
	Prezentul Protocol de colaborare s-a încheiat astăzi ......................, în 2 exemplare, câte unul pentru fiecare parte, respectiv pentru Primăria Municipiului Timișoara și Direcția Generală a  Poliției Locale Timișoara.   

